CELEX: 32020R0162
Language: hr
Date: 2020-02-05 00:00:00
Title: Provedbena uredba Komisije (EU) 2020/162 оd 5. veljače 2020. o odobrenju pripravka Saccharomyces cerevisiae CNCM I-1079 kao dodatka hrani za purane za tov (nositelj odobrenja Danstar Ferment AG, kojeg zastupa Lallemand SAS) (Tekst značajan za EGP)

6.2.2020   
               
               
                  HR
               
               
                  Službeni list Europske unije
               
               
                  L 34/31
               
            
         PROVEDBENA UREDBA KOMISIJE (EU) 2020/162
         оd 5. veljače 2020.
         o odobrenju pripravka Saccharomyces cerevisiae CNCM I-1079 kao dodatka hrani za purane za tov (nositelj odobrenja Danstar Ferment AG, kojeg zastupa Lallemand SAS)
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
         budući da:
         
                     (1)
                  
                  
                     Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.
                  
               
                     (2)
                  
                  
                     U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka od Saccharomyces cerevisiae CNCM I-1079. Tom su zahtjevu priloženi podaci i dokumenti propisani člankom 7. stavkom 3. te uredbe.
                  
               
                     (3)
                  
                  
                     Zahtjev se odnosi na odobrenje pripravka od Saccharomyces cerevisiae CNCM I-1079 kao dodatka hrani za purane za tov i njegovo razvrstavanje u kategoriju dodataka „zootehnički dodaci”.
                  
               
                     (4)
                  
                  
                     Pripravak od Saccharomyces cerevisiae CNCM I-1079 već je odobren kao dodatak hrani za životinje Provedbenom uredbom Komisije (EU) 2017/1905 (2) za piliće za tov i za manje značajne vrste peradi za tov i Provedbenom uredbom Komisije (EU) 2018/347 (3) za prasad i krmače.
                  
               
                     (5)
                  
                  
                     Europska agencija za sigurnost hrane („Agencija”) zaključila je u mišljenju od 2. travnja 2019. (4) da u predloženim uvjetima uporabe pripravak od Saccharomyces cerevisiae CNCM I-1079 nema štetan učinak na zdravlje životinja, sigurnost potrošača ni na okoliš te da učinkovito smanjuje kontaminaciju trupa salmonelom (Salmonella spp.) kada se upotrebljava u hrani za purane. Zaključila je i da nepresvučeni oblik dodatka treba smatrati tvari koja izaziva preosjetljivost dišnih organa. Stoga Komisija smatra da bi trebalo poduzeti odgovarajuće mjere zaštite kako bi se spriječili štetni učinci na zdravlje ljudi, ponajprije na zdravlje korisnikâ tog dodatka. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.
                  
               
                     (6)
                  
                  
                     Procjena pripravka od Saccharomyces cerevisiae CNCM I-1079 pokazuje da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.
                  
               
                     (7)
                  
                  
                     Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Odobrenje
            Pripravak naveden u Prilogu, koji pripada kategoriji dodataka „zootehnički dodaci” i funkcionalnoj skupini „ostali zootehnički dodaci”, odobrava se kao dodatak hrani za životinje podložno uvjetima utvrđenima u tom prilogu.
         
         
            Članak 2.
            Stupanje na snagu
            Ova Uredba stupa na snagu dvadesetog dana od dana objave u Službenom listu Europske unije.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 5. veljače 2020.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 268, 18.10.2003., str. 29.
         
         
            (2)  Provedbena uredba Komisije (EU) 2017/1905 оd 18. listopada 2017. o odobrenju pripravka Saccharomyces cerevisiae CNCM I-1079 kao dodatka hrani za piliće za tov i manje značajne vrste peradi za tov (nositelj odobrenja Danstar Ferment AG kojeg zastupa Lallemand SAS) (SL L 269, 19.10.2017., str. 30.).
         
            (3)  Provedbena uredba Komisije (EU) 2018/347 оd 5. ožujka 2018. o odobrenju pripravka Saccharomyces cerevisiae CNCM I-1079 kao dodatka hrani za prasad i krmače te izmjeni uredbi (EZ) br. 1847/2003 i (EZ) br. 2036/2005 (nositelj odobrenja Danstar Ferment AG, kojeg zastupa Lallemand SAS) (SL L 67, 9.3.2018., str. 21.).
         
            (4)  EFSA Journal 2019.; 17(4):5693.
      
      
         
            PRILOG
            
                        Identifikacijski broj dodatka
                     
                     
                        Naziv nositelja odobrenja
                     
                     
                        Dodatak
                     
                     
                        Sastav, kemijska formula, opis, analitička metoda
                     
                     
                        Vrsta ili kategorija životinje
                     
                     
                        Najviša dob
                     
                     
                        Najmanja količina
                     
                     
                        Najveća dopuštena količina
                     
                     
                        Ostale odredbe
                     
                     
                        Datum isteka važenja odobrenja
                     
                  
                        CFU/kg potpune krmne smjese s udjelom vlage od 12 %
                     
                     
                         
                     
                     
                         
                     
                  
                        
                           Kategorija zootehničkih dodataka. Funkcionalna skupina: ostali zootehnički dodaci (smanjenje kontaminacije trupa salmonelom (Salmonella spp.) koje se postiže smanjenjem njezine prisutnosti u izmetu)
                        
                     
                  
                        4d1703
                     
                     
                        Danstar Ferment AG, kojeg zastupa Lallemand SAS
                     
                     
                        
                           Saccharomyces cerevisiae CNCM I-1079
                     
                     
                        
                           Sastav dodatka
                        
                        Pripravak od Saccharomyces cerevisiae CNCM I-1079 koji sadržava najmanje:
                        2 × 1010 CFU/g dodatka (nepresvučeni oblik)
                        1 × 1010 CFU/g dodatka (presvučeni oblik)
                     
                     
                        Purani za tov
                     
                     
                        –
                     
                     
                        1 × 109
                        
                     
                     
                         
                     
                     
                        
                                    1.
                                 
                                 
                                    U uputama za uporabu dodatka i premiksâ moraju se navesti uvjeti skladištenja i stabilnost pri toplinskoj obradi.
                                 
                              
                                    2.
                                 
                                 
                                    Za korisnike dodatka i premiksâ subjekti koji posluju s hranom za životinje utvrđuju operativne postupke i organizacijske mjere za uklanjanje mogućih rizika koji proizlaze iz njihove uporabe. Ako se tim postupcima i mjerama rizici ne mogu ukloniti ili smanjiti na najmanju moguću mjeru, pri uporabi dodatka i premiksâ potrebno je nositi osobnu zaštitnu opremu, uključujući zaštitu za dišne organe.
                                 
                              
                     
                        6. veljače 2030.
                     
                  
                        
                           Karakteristike aktivne tvari:
                        
                        Žive stanice Saccharomyces cerevisiae CNCM I-1079
                     
                  
                        
                           Analitička metoda
                            (1)
                        
                        Određivanje brojnosti: metoda izlijevanja podloge uz uporabu agara s ekstraktom kvasca, dekstrozom i kloramfenikolom (EN15789:2009)
                        Identifikacija: metoda lančane reakcije polimerazom (PCR) CEN/TS 15790:2008.
                     
                  
               (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports